
ROMÂNIA        

CONSILIUL JUDEŢEAN PRAHOVA

            DIRECŢIA GENERALĂ DE ASISTENŢĂ SOCIALĂ ŞI PROTECŢIA COPILULUI

Ploieşti, Şoseaua Vestului, nr. 14 – 16

Telefon: 0244 / 586.100, 0244 / 511.400, 0244 / 586.095    Fax: 0244 / 586.148

Web: www.copilprahova.ro, E-mail: dgaspcph@yahoo.com , copil@copilprahova.ro 

__________________________________________________________________________________________________________________________________________________________________________
SERVICIUL  ACHIZIŢII  PUBLICE  URMĂRIRE  CONTRACTE
__________________________________________________________________________________________________________________________________________________________________________

Nr. înreg.  IA _________ AP / _____________
  APROBAT,






          AVIZ FAVORABIL,

  ORDONATOR DE CREDITE




                    Direcţia Economică
           Director Executiv,                                                                                   Director Executiv Adjunct,

               Calin Viorel



                                                  Berceanu Adriana
CAIET  DE  SARCINI
privind achiziţionarea produselor alimentare din categoria „OUĂ’’ în vederea asigurării consumului zilnic de hrană al persoanelor asistate în cadrulunităţilor de asistenţă socială din subordinea D.G.A.S.P.C. Prahova
Prezentul Caiet de sarcini constituie ansamblul cerinţelor pe baza cărora ofertantul îşi va elabora propunerea sa în vederea achiziţiei  produselor alimentare din categoria „OUĂ” ,Cod CPV 03142500-3 Ouă (Rev. 2) pentru unităţile de asistenţă socială aflate în subordinea autorităţii contractante Direcţia Generală de Asistenţă Socială şi Protecţia Copilului Prahova, menţionate în Anexa nr. 1.

Organizarea şi desfăşurarea procedurii de achiziţie se efectuează conform prevederilor cuprinse în:
    - Ordonanţa de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice  şi a contractelor de concesiune de servicii, aprobată prin Legea nr. 337/2006 , cu modificările şi completările ulterioare, 
    - Hotărârea Guvernului nr. 925/2006 pentru aprobarea normelor de aplicare a prevederilor referitoare la atribuirea contractelor de achiziţie publică din O.U.G. nr.34/2006, cu modificările şi completările ulterioare,
CerinŢe asupra ofertei :

Achiziţia produselor alimentare din categoria „OUĂ” este necesară pentru asigurarea consumului zilnic de hrană al persoanelor asistate în cadrul unităţilor de asistenţă socială din subordinea autorităţii contractate.


 Contractele se adjudecă pentru cantitatea minimă de produse. Cantitatea minimă reprezintă cantitatea ce face obiectul prezentei proceduri, cantitate necesară până la 31.12.2016, iar cantitatea maximă conţine şi eventualele suplimentări. Pentru acoperirea acestor suplimentări, există posibilitatea prelungirii contractelor prin acte adiţionale pentru perioada 01.01.2017 - 30.04.2017 cu condiţia existenţei alocărilor bugetare pentru această achiziţie şi menţinerii preţului unitar pentru fiecare produs, identic cu cel rezultat în urma atribuirii, conform art. 6 alin. (3) din H.G. nr. 925/2006.
1. PROPUNEREA FINANCIARĂ

Propunerea financiară va fi elaborată, în mod obligatoriu, cu respectarea datelor şi condiţiilor din prezentul Caiet de sarcini .
             Preţul ofertei, fără TVA, care va face obiectul comparării, reprezintă VALOAREA TOTALĂ de achiziţie a produselor alimentare, respectiv :

Preţul ofertei  = Valoarea totală, fără TVA  


În mod obligatoriu, se vor înscrie în Centralizatorul de preţuri (Anexă la Formularul de ofertă) preţurile unitare pentru fiecare produs, cu maxim 2 cifre după virgulă (ca subdiviziune a leului românesc).

Criteriul de evaluare al ofertelor este preţul cel mai scăzut.

            Preţul contractului va rămâne ferm, pe toată durata acestuia. 

2. PROPUNEREA TEHNICĂ
Cerinţele impuse în prezentul Caiet de sarcini, privind calitatea, sunt minime. În acest sens, orice ofertă prezentată, care se abate de la prevederile Caietului de sarcini, va fi luat în calcul, dar numai în măsura în care propunerea tehnică presupune asigurarea unui nivel calitativ superior cerinţelor minime din Caietul de sarcini.

NOTĂ :
În condiţiile în care ofertantul va prezenta, caracteristici tehnice care nu corespund cerinţelor minime impuse prin caietul de sarcini, oferta acestuia va fi declarată neconformă (art. 36, alin. 2, lit. a din H.G. nr. 925/2006, modificatã şi completatã) şi va fi respinsă .

În cazul în care furnizorul nu-şi menţine preţul pe toată perioada de valabilitate a contractului, nu-şi îndeplineşte sau îşi îndeplineşte defectuos obligaţiile contractuale asumate, atunci autoritatea contractantă D.G.A.S.P.C Prahova îşi rezervă dreptul:

- de a emite document constatator negativ, în baza art. 97^1 din H.G. nr. 925/2006;

            - de a exclude din procedurile viitoare ofertantul pentru care autoritatea contractantă a emis document constatator negativ, în baza art. 181 lit. c^1 din O.U.G nr. 34/2006.
Durata contractului de furnizare :
Durata contractului de furnizare: de la data de 01.05.2016 şi până la data de 31.12.2016.

Durata contractului poate fi prelungită, în conformitate cu dispoziţiile art. 6 alin. (3) din H.G. nr. 925/2006, condiţionată şi de existenţa resurselor financiare alocate cu această destinaţie.
Prelungirea contractului iniţial nu poate depăşi o durată de 4 luni de la data expirării duratei iniţiale de îndeplinire a acestuia ( 120 zile calendaristice ).

Modalităţi de plată :
Facturarea produselor livrate se va efectua lunar, pentru fiecare unitate beneficiară în mod separat, acestea având calitatea de ordonator terţiar de credite. 

Plata se va efectua, în mod direct, de către fiecare unitate beneficiară din subordinea autorităţii contractante, prin Ordin de plată în contul furnizorului deschis la Trezorerie, în termen maxim de 30 zile calendaristice de la data primirii facturii fiscale (în original) . 

CondiŢii tehnice de calitate :
Ouăle de găină trebuie să faca parte din  categoria de greutate L respectiv intre 63 g si 73 g.  Categoria de calitate a oualelor trebuie sa fie A. Vor fi stampilate conform normelor in vigoare cu data expirării.  

Ele au marcate pe coajă tara de origine ,data producerii şi alte informaţii codate numeric. Foarte importantă este prima cifră a codului de pe coaja oului. Aceasta, dă informaţii despre modul de hrănire şi condiţiile de viaţă a găinilor ouătoare.   
Conditii tehnice de calitate : coaja nevatamata, curata de forma normala, uscata, camera de aer mobila, albusul translucid, galbenusul vizibil si usor aplatizat, miros si gust caracteristic oului proaspat. Nu se admit oua sparte. Conditii de marcare : vor fi marcate vizibil cu data ouatului, marcare individuala. Conditii de ambalare ; in cofrage de carton asezate in pozitie verticala cu varful in jos; ambalajele vor fi curate, uscate fara miros strain sau mucegaiuri, nu se admit oua  murdare cu urme de excremente de gaina sau alte impuritati.
    
Ambalarea produselor se face conform normelor în vigoare şi solicitării unităţii achizitoare pentru fiecare în parte. 

Materialele de ambalat şi ambalajele trebuie să fie avizate de Ministerul Sănătăţii, curate, uscate, fără defecte mecanice, să nu conţină substanţe dăunătoare sau alte mirosuri străine, să asigure in acelasi timp calitatea si durabilitatea produsului iar inscripţionarea sa fie estetică si lizibilă cu următoarele informaţii:

· denumirea producătorului şi localitatea
· denumirea produsului – sortimentului

· conţinut

· lotul şi data fabricaţiei

· termen de valabilitate

· termen minim de garanţie

· condiţii de păstrare.  

    
Autoritatea contractantă  îşi rezervă dreptul de a efectua periodic, pe perioada de derulare a contractului, analiza privind calitatea produsului, la un laborator neutru specializat. Probele supuse analizelor de laborator vor fi prelevate prin sondaj.

    
Costurile determinate de testarea calităţii produselor prin laboratoare vor fi suportate de furnizor, dacă se dovedeşte neconformitatea produselor.



Livrarea şi recepţia mărfurilor se va face loco beneficiar, respectiv la sediile subunităţilor beneficiare din cadrul autorităţii contractante, conform Anexei nr. 1.
    

La produsele care vor fi achiziţionate primează calitatea. Certificarea calităţii şi conformităţii se va face potrivit legislaţiei în vigoare.
    
În cazul unor produse care nu corespund calitativ, autoritatea contractantă are dreptul să respingă produsele respective, iar ofertantul are obligaţia de a înlocui, în termen de 24 de ore produsele refuzate, respectiv lipsurile constatate.

NOTĂ :
Metodele de testare sau control vor fi conform standardelor de control folosite la laboratoarele Direcţiei de Sanatate Publică Judeţene şi vor fi efectuate numai în reţeaua sanitară sau veterinară pe cheltuiala furnizorului. Aceste probe se efectuează cu cantităţi de produse prelevate prin sondaj. Cantităţile necesare analizelor se vor asigura gratuit de către furnizor, suplimentar faţă de cantitatea livrată. Rezultatele determinarilor vor fi consemnate în buletinele de analiză. 
Condiţii de transport şi manipulare :
              Transportul şi distribuţia se vor efectua conform Ordinului Ministerului Sănătăţii nr. 976/1998 pentru aprobarea "Normelor de igienă pentru producţia, prelucrarea, transportul şi desfacerea alimentelor".


Transportul produselor se va efectua de către furnizor, cu mijloace adecvate proprii, pe cheltuiala acestuia.



Recepţia calitativă şi cantitativă se va face de către beneficiar, în prezenţa unui delegat împuternicit de ofertant.


Marfa va fi însoţită de actele necesare : certificat de calitate ; eticheta de însoţire a produsului să menţioneze producătorul, data fabricaţiei şi data expirării produsului.

 
Marfa să corespundă calitativ şi cantitativ, să fie însoţită de factură (aviz de expediţie).     


Livrarea va fi făcută cu mijloace de transport autorizate conform legislaţiei în domeniu şi trebuie să îndeplinească următoarele condiţii

- să fie autorizate sanitar-veterinar;

- să asigure pe toată durata transportului păstrarea nemodificată a caracteristicilor produselor, precum şi protecţia împotriva prafului, insectelor şi altor surse de poluare, degradare şi contaminare atât a produselor, cât şi a ambalajelor.

Furnizorul poartă întreaga răspundere pentru calitatea produselor livrate.

   .  Oferta va fi completată de către ofertant cu orice document pus la dispoziţie de producătorul produsului ofertat, care să ateste calitatea, compoziţia, provenienţa (ţara de origine), în conformitate cu solicitările autorităţii contractante.

       În caz de necesitate, în raport cu numărul de asistaţi din perioada de valabilitate a contractului, autoritatea contractantă are posibilitatea de a suplimenta cantităţile de produse, prin act adiţional în condiţiile prevăzute de lege
Autoritatea contractanta isi rezerva dreptul de a nu achizitiona intreaga cantitate contractata in urmatoarele situatii:

· Externalizarea serviciului de preparare a hranei pe parcursul anului, reducerea cantitatilor se va face proportional cu numarul de asistati care vor beneficia de acest serviciu.

· Reducerea numarului de asistati din centre.

· Alocarea insuficienta a fondurilor cu aceasta destinatie de catre ordonatorul principal de credite.

Sancţiuni pentru neexecutarea la timp sau în bune condiţii a contractului :
Pentru nelivrarea la termenele stabilite prin contract sau plata în termen a facturilor, părţile vor datora penalităţi în condiţiile legii. 

Nerespectarea calităţii produselor, nerealizarea integrală a cantităţilor contractate, atrage suportarea de daune  interese de către contractant.

Forţa majoră apără de răspundere partea care o invocă , în conformitate cu prevederile legii .

Eventuale litigii între părţile contractante vor fi soluţionate pe cale amiabilă, în caz contrar, partea interesată se va adresa instanţei competente.

Din prezentul caiet de sarcini fac parte:

- Anexa nr. 1 ( Lista unităţilor beneficiare din subordinea autorităţii contractante, cu datele de identificare ) ;

- Anexa nr. 2 (Centralizator - Sortiment şi cantităţi de produs ) .

Avizat:
Serviciul Achiziţii Publice Urmărire Contracte,
Şef serviciu – consilier Răucea Camelia

Intocmit :

Serviciul Achiziţii Publice Urmărire Contracte,
Popescu Hairia Alexandra
